Aare
Store norske leksikon,Geografi,Verdens geografi,Europa,Sveits’ geografi
Aare er en elv i Sveits, et tilløp til Rhinen, 288 kilometer lang, og er med det den lengste elven innenfor Sveits' grenser. Aare springer ut på østsiden av Finsteraarhorn som er det høyeste fjellet i Berner Alpen. Elva renner først østover via Oberaarsee til Grimselsee (1909 meter over havet). Etter utløpet herfra dreier den nordvestover gjennom Haslidalen, senere vestover til Brienzer See (564 meter over havet) og Thuner See (558 meter over havet).
Nedenfor Thuner See renner Aare med hovedretning mot nordvest. På denne strekningen renner elva blant annet gjennom hovedstaden Bern, og herfra vestover til Bieler See. Før 1875 rant Aare mot nordøst, noe øst for Bieler See og parallelt med denne. Siden da har Aare mellom Aarberg og Bielersee hatt et løp rett vestover til Bielersee (Aare Kanal). Nedenfor Bielersee renner Aare med hovedretning mot nordøst til den munner ut i Rhinen i ved Waldshut i Aargau, nær grensen til Tyskland.Aare har mange betydelige tilløp, i nedre del blant annet Reuss og Limmat og ; i øvre delen har hele den nordøstre delen av Berner Oberland avløp til elva. Aare er seilbar nedenfor Thuner See. Elva er utbygd med i alt noe over 40 kraftverk. Les mer i Store norske leksikon Sveits Rhine Sveits' geografi